CELEX: 32015D0837
Language: et
Date: 2015-05-28 00:00:00
Title: Nõukogu otsus (ÜVJP) 2015/837, 28. mai 2015, millega muudetakse otsust 2013/255/ÜVJP, mis käsitleb Süüria vastu suunatud piiravaid meetmeid

29.5.2015   
            
            
               ET
            
            
               Euroopa Liidu Teataja
            
            
               L 132/82
            
         NÕUKOGU OTSUS (ÜVJP) 2015/837,
   28. mai 2015,
   millega muudetakse otsust 2013/255/ÜVJP, mis käsitleb Süüria vastu suunatud piiravaid meetmeid
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artiklit 29,
   ning arvestades järgmist:
   
               (1)
            
            
               Nõukogu võttis 31. mail 2013 vastu otsuse 2013/255/ÜVJP (1).
            
         
               (2)
            
            
               Nõukogu võttis 28. mail 2014 vastu otsuse 2014/309/ÜVJP, (2) millega pikendatakse otsuses 2013/255/ÜVJP sätestatud piiravate meetmete kehtivust 1. juunini 2015.
            
         
               (3)
            
            
               Otsuse 2013/255/ÜVJP läbivaatamine näitas, et piiravate meetmete kehtivust tuleks täiendavalt pikendada 1. juunini 2016.
            
         
               (4)
            
            
               Võttes arvesse olukorra tõsidust, tuleks otsuse 2013/255/ÜVJP I lisas esitatud loetelusse füüsilistest ja juriidilistest isikutest, üksustest ja asutustest, kelle suhtes kohaldatakse piiravaid meetmeid, lisada veel üks isik.
            
         
               (5)
            
            
               Üks isik tuleks jätta välja otsuse 2013/255/ÜVJP I lisas esitatud loetelust füüsilistest ja juriidilistest isikutest, üksustest ja asutustest, kelle suhtes kohaldatakse piiravaid meetmeid.
            
         
               (6)
            
            
               Otsuse 2013/255/ÜVJP I lisa A jaos esitatud teavet teatavate isikute kohta tuleks ajakohastada.
            
         
               (7)
            
            
               Vastavalt Üldkohtu 9. juuli 2014. aasta otsusele liidetud kohtuasjades T-329/12 ja T-74/13: Mazen Al-Tabbaa vs. nõukogu (3) ning Üldkohtu 26. veebruari 2015. aasta otsusele kohtuasjas T-652/11: Bassam Sabbagh vs. nõukogu (3) ei kuulu Mazen Al-Tabbaa ja Bassam Sabbagh otsuse 2013/255/ÜVJP I lisas esitatud loetellu füüsilistest ja juriidilistest isikutest, üksustest ja asutustest, kelle suhtes kohaldatakse piiravaid meetmeid.
            
         
               (8)
            
            
               Lisaks sellele võttis ÜRO Julgeolekunõukogu 12. veebruaril 2015 vastu resolutsiooni 2199 (2015), mille punktiga 17 keelustatakse kauplemine Süüria kultuuriväärtustega ja muude arheoloogilist, ajaloolist, kultuurilist, haruldast teadusega seotud ja religioosset tähtsust omavate esemetega, mis on Süüriast ebaseaduslikult välja viidud alates 15. märtsist 2011.
            
         
               (9)
            
            
               Otsust 2013/255/ÜVJP tuleks seetõttu vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Otsust 2013/255/ÜVJP muudetakse järgmiselt.
   
               1)
            
            
               Artikkel 13a asendatakse järgmisega:
               „Artikkel 13a
               Keelatud on importida, eksportida ja üle anda selliseid kultuuriväärtusi ja muid arheoloogilist, ajaloolist, kultuurilist, haruldast teadusega seotud ja religioosset tähtsust omavaid esemeid, mis on alates 15. märtsist 2011 Süüriast ebaseaduslikult välja viidud või mille ebaseaduslikku väljaviimist on piisavalt põhjust arvata, ning osutada nendega seotud vahendusteenuseid. Keeldu ei kohaldata, kui on tõendatud, et kultuuriväärtused on turvaliselt tagastamisel nende õiguspärastele omanikele Süürias.
               Liit võtab vajalikke meetmeid, et määrata kindlaks käesoleva artikliga reguleeritavad asjakohased esemed.”
            
         
               2)
            
            
               Artikkel 34 asendatakse järgmisega:
               „Artikkel 34
               Käesolevat otsust kohaldatakse kuni 1. juunini 2016. Otsus vaadatakse korrapäraselt läbi. Asjakohasel juhul võib selle kehtivust pikendada või seda muuta, kui nõukogu leiab, et selle eesmärke ei ole saavutatud.”
            
         Artikkel 2
   Otsuse 2013/255/ÜVJP I lisa muudetakse vastavalt käesoleva otsuse lisale.
   Artikkel 3
   Käesolev otsus jõustub selle Euroopa Liidu Teatajas avaldamise päeval.
   
      Brüssel, 28. mai 2015
      
         
            Nõukogu nimel
         
         
            eesistuja
         
         E. RINKĒVIČS
      
   
   
      (1)  Nõukogu 31. mai 2013. aasta otsus 2013/255/ÜVJP, mis käsitleb Süüria vastu suunatud piiravaid meetmeid (ELT L 147, 1.6.2013, lk 14).
   
      (2)  Nõukogu 28. mai 2014. aasta otsus 2014/309/ÜVJP, millega muudetakse otsust 2013/255/ÜVJP, mis käsitleb Süüria vastu suunatud piiravaid meetmeid (ELT L 160, 29.5.2014, lk 37).
   
      (3)  Seni avaldamata.
   
      LISA
      
                  I.
               
               
                  Järgmine isik lisatakse otsuse 2013/255/ÜVJP I lisa A jaos esitatud loetellu.
                  
                               
                           
                           
                              Nimi
                           
                           
                              Tuvastamisandmed
                           
                           
                              Põhjendus
                           
                           
                              Loetellu kandmise kuupäev
                           
                        
                              206.
                           
                           Kindral Muhamad (
                                 ) (teise nimega Mohamed, Muhammad) Mahalla (
                                 ) (teise nimega Mahla, Mualla, Maalla, Muhalla)
                           
                              Sünnikoht: Jableh/Lattakia provints
                           
                           
                              Süüria sõjaväeluureteenistuse osakonna 293 (siseküsimused) ülem alates 2015. aasta aprillist. Vastutav tsiviilelanike vastu suunatud repressioonide ja vägivalla eest Damaskuses/Damaskuse piirkonnas.
                              Endine poliitilise julgeoleku teenistuse asejuhataja (2012), Süüria vabariikliku kaardiväe ohvitser ja poliitilise julgeoleku teenistuse asedirektor. Sõjaväepolitsei ülem, riikliku julgeolekubüroo liige.
                           
                           
                              29.5.2015
                           
                        
            
                  II.
               
               
                  Otsuse 2013/255/ÜVJP I lisa A jaos esitatud isikute loetelust jäetakse välja järgmist isikut puudutav kanne:
                  Nr 11. Rustum () Ghazali ()
               
            
                  III.
               
               
                  Allpool nimetatud isikuid käsitlevad kanded otsuse 2013/255/ÜVJP I lisa A jaos asendatakse järgmiste kannetega.
                  
                               
                           
                           
                              Nimi
                           
                           
                              Tuvastamisandmed
                           
                           
                              Põhjendus
                           
                           
                              Loetellu kandmise kuupäev
                           
                        
                              3.
                           
                           Ali (
                                 ) Mamluk (
                                 ) (teise nimega Mamlouk)
                           
                              Sünniaeg: 19. veebruar 1946
                              Sünnikoht: Damaskus
                              Diplomaatiline pass nr 983
                           
                           
                              Riikliku julgeolekubüroo direktor, Süüria üldluureteenistuse ülem, osales meeleavaldajate vastu suunatud vägivallas.
                           
                           
                              9.5.2011
                           
                        
                              6.
                           
                           Muhammad (
                                 ) Dib (
                                 ) Zaytun (
                                 ) (teise nimega Mohammed Dib Zeitoun; teise nimega Mohamed Dib Zeitun)
                           
                              Sünniaeg: 20. mai 1951
                              Sünnikoht: Damaskus
                              Diplomaatiline pass nr D000001300
                           
                           
                              Üldjulgeolekuteenistuse juhataja, osales meeleavaldajate vastu suunatud vägivallas.
                           
                           
                              9.5.2011
                           
                        
                              16.
                           
                           Faruq (
                                 ) (teise nimega Farouq, Farouk) Al Shar' (
                                 ) (teise nimega Al Char', Al Shara', Al Shara)
                           
                              Sünniaeg: 10. detsember 1938
                           
                           
                              Süüria endine asepresident, osales tsiviilelanike vastu suunatud vägivallas.
                           
                           
                              23.5.2011
                           
                        
                              37.
                           
                           Brigaadikindral Rafiq (
                                 ) (teise nimega Rafeeq) Shahadah (
                                 ) (teise nimega Shahada, Shahade, Shahadeh, Chahada, Chahade, Chahadeh, Chahada)
                           
                               
                           
                           
                              Süüria sõjaväeluureteenistuse osakonna 293 (siseküsimused) endine ülem Damaskuses. Osales otseselt tsiviilelanike vastu suunatud repressioonides ja vägivallas Damaskuses. President Bashar Al-Assadi nõunik strateegiaküsimustes ja sõjaväeluure alal.
                           
                           
                              23.8.2011
                           
                        
                              42.
                           
                           Brigaadikindral Nawful (
                                 ) (teise nimega Nawfal, Nofal, Nawfel) Al-Husayn (
                                 ) (teise nimega Al-Hussain, Al-Hussein)
                           
                               
                           
                           
                              Süüria sõjaväeluureteenistuse osakonnaülem Idlibis. Osales otseselt tsiviilelanike vastu suunatud repressioonides ja vägivallas Idlibi provintsis.
                           
                           
                              23.8.2011
                           
                        
                              44.
                           
                           Brigaadikindral Muhammed (
                                 ) (teise nimega Muhamad) Zamrini (
                                 ) (teise nimega Zamreni)
                           
                               
                           
                           
                              Süüria sõjaväeluureteenistuse osakonnaülem Homsis. Osales otseselt tsiviilelanike vastu suunatud repressioonides ja vägivallas Homsis.
                           
                           
                              23.8.2011
                           
                        
                              53.
                           
                           Adib (
                                 ) Mayaleh (
                                 ) (teise nimega André Mayard)
                           
                              Sünniaeg: 15. mai 1955
                              Sünnikoht: Bassir
                           
                           
                              Adib Mayaleh on Süüria Keskpanga juhatajana vastutav Süüria režiimile majandus- ja finantsabi osutamise eest.
                           
                           
                              15.5.2012
                           
                        
                              55.
                           
                           Colonel Lu'ai (
                                 ) (teise nimega Louay, Loai) al-Ali (
                                 )
                           
                               
                           
                           
                              Süüria sõjaväeluureteenistuse Deraa osakonna juhataja. Vastutab meeleavaldajate vastu vägivalla kasutamise eest Deraas.
                           
                           
                              14.11.2011
                           
                        
                              80.
                           
                           Brigaadikindral Nazih (
                                 ) (teise nimega Nazeeh) Hassun (
                                 ) (teise nimega Hassoun)
                           
                               
                           
                           
                              Süüria sõjaväeluure ülem, Damaskuse piirkond/Rif Dimashq haru, endine Süüria õhujõudude luure. Sõjaväeametnik, kes on seotud vägivallaga Homsis.
                           
                           
                              1.12.2011
                           
                        
                              137.
                           
                           Brigaadikindral Ibrahim (
                                 ) Ma'ala (
                                 ) (teise nimega Maala, Maale, Ma'la)
                           
                               
                           
                           
                              Üldluureteenistuse 285. üksuse (Damaskus) juht (asendas brigaadikindral Hussam Fendit 2011. aasta lõpus). Vastutab režiimivastaste kinnipeetavate piinamise eest.
                           
                           
                              24.7.2012